# Semper Ardens

## Indledning

Mange unge får aldrig taget sig en uddannelse, de dropper ud af de skoler de begynder i. Samtidig bliver der mindre og mindre brug for ufaglært arbejdskraft, da mere og mere avancerede maskiner kan udføre meget af det arbejde. Hvordan kan det være, de unge ikke tager en uddannelse, når erhvervslivet skriger på faglærte? Hvad gør at en så stor del af de unge ikke færdiggører de uddannelser de begynder på? Det har professor i formel filosofi Vincent Hendricks et bud på i *Semper Ardens* fra Information d.16. januar 2012.

## Resume

For 15 år siden studerede **Vincent Hendricks (VH)** på det meget respekterede Carnegie Mellon University i Pittsburgh, USA. Uden et eneste gram jantelov gemt i sig, kom **VH** anstigende med høje tanker om **sig selv og sine** evner. Den arrogante tilgang skulle dog vise sig at være en fejl. Det var kun lige akkurat at **VH** kunne følge med. Selv hans vejleder var enig i den betragtning, og roste ham udelukkende for hans arbejdsmoral. Problemerne med at følge med de andre gjorde, at der bare måtte arbejdes endnu hårdere. Hvis man ikke kan sit stof fra start af, må man gøre sig endnu mere umage med at tilegne sig den nødvendige viden. Man kan ikke selv kontrollere, hvad man har fået at arbejde med, dog kan man selv kontrollere, hvor hårdt man vil arbejde for at nå sine mål.